Euroopa uudised: reamees NATO päästmine | Yana Toom
Autor: Büroo Kuupäev: november 20, 2019 Rubriik: Euroopa uudised
Euroopa Parlamendi liikme Yana Toomi veebisaidi rubriik toob lugejani uudiseid Euroopast ja naabermaadest. Täna on päevakorras vankumatud transatlantilised sidemed.
NATO on stressis. Täna kogunevad Brüsselis NATO riikide välisministrid, et arutada näost näkku, kuidas edasi minna. Macroni avaldus alliansi „aju surmast” tabas kõiki. „NATO on viimasel ajal olnud mitmesuguste stresside all,“ ütles Saksamaa välisminister Heiko Maas ajalehele Politico. „NATO on juba 70 aastat olnud Euroopa elukindlustus. Ja ärgem unustagem, mis täpselt tegi NATO nende 70 aasta jooksul tugevaks: vankumatud transatlantilised sidemed.“
Tähesõjad olgu olla! Oletatakse, et NATO loob erilise eksperdirühma, et arutada alliansi strateegilise poliitilise tuleviku üle. Noh, õige ka: kui ei tea, mida teha, loo komitee. Lisaks peavad ministrid tunnistama kosmose kui võimalike sõjaliste operatsioonide teatri võrdselt õhu-, maa-, mere- ja küberruumiga. „NATO ei kavatse relvi kosmosesse paigutada,“ ütles alliansi peasekretär Jens Stoltenberg. „Kuid vajame garantiisid, et meie missioone ja operatsioone toetatakse ka kosmosest.“
Borrelli aruanne. Federica Mogherini järeltulija ELi peadiplomaadina Josep Borrell esitas aruande demokraatia olukorrast maailmas 2019. aastal. Aruandes konstateeritakse: maailmas on üha rohkem demokraatlikke riike, kuid „olemasolevate demokraatiate praktika valmistas paljudele kodanikele ja demokraatia kaitsjatele pettumust ning jättis nad illusioonidest ilma.“ Kataloonlane Borrell on Kataloonia iseseisvuse vastane, kuid tal on küsimusi Hispaaniale, kes mõistis süüdi regiooni iseseisvusliikumise juhid.